

**Røst kommune**

**Røst kommune**

100 km fra fastlandet og 25 km fra nærmeste nabo i Lofoten – ligger naturperlen Røst. Med ca. 550 innbyggere og snaue 11 kvadratkilometer land er Røst kommune en av landets aller minste. Med hav på alle kanter er naturlig nok fiskeri viktigste næring, men også reiselivsnæringa har hatt en fin utvikling de senere år. Været er intet annet enn stabilt ustabilt. Tross sin beliggenhet – kommunikasjonene til og fra øya er gode, og Røst har daglige fly- og fergeforbindelser.

**Prosjektstilling som næringssjef på Røst.**

Røst kommune ønsker, sammen med næringslivet på øya å satse på stedlig næring og næringsutvikling, både innen fiskeri, reiseliv, kulturbaserte næringer og på andre områder. Til å lede dette arbeidet søker vi nå en engasjert næringssjef som vil få mange og utfordrende arbeidsoppgaver i nært samarbeid med næringsliv og politisk ledelse.

**Det vi ønsker oss er en person med:**

* Relevant høyskole-universitetsutdanning innen fiskeriøkonomi, og/eller samfunnsplanlegging, næringsutvikling eller tilsvarende.
* Erfaring fra privat eller offentlig plan- og prosjektarbeid
* Erfaring fra, og generell innsikt i kommunal / offentlig virksomhet og kommunalt utviklingsarbeid.
* Gode kommunikasjonsevner - muntlig og skriftlig

**Viktige arbeidsoppgaver for den som ansettes vil være:**

* Rådgiving og koordinering for næringsliv og aktuelle etablere
* Kontakt mot næringsliv og eksterne næringsaktører/offentlige myndigheter det er aktuelt å samarbeide med.
* Medvirkning og pådriver i prosjektarbeid i samarbeid mellom kommune og næringsliv.
* Planarbeid og saksbehandling av næringssaker overfor politiske utvalg, herunder en aktiv rolle i kommunens arbeid med strategisk næringsplan.
* Utvikling og tilrettelegging for næringsetableringer

Vi kan tilby en spennende stilling i et inkluderende lokalsamfunn og en organisasjon med et godt arbeidsmiljø, konkurransedyktig lønns-, pensjons-, og velferdsordninger. Stillingen er plassert i rådmannens stab. Om du tiltrekkes av stillingen og Røst, sender du søknad med CV og attester til Røst kommune, rådhuset, 8064 Røst eller postkasse@rost.kommune.no

**Søknadsfrist 28.april 2017**

For nærmere informasjon om stillingen ta kontakt med:

Rådmann Inge J. Albriktsen, tlf.: 905 34284, e-post: inge.albriktsen@rost.kommune.no eller

Ordfører Tor Arne Andreassen, tlf.: 901 66236, e-post: tor.arne.andreassen@rost.kommune.no

Informasjon om Røst finner du også på [www.rost.kommune.no](http://www.rost.kommune.no)